open-index/open-wikipedia-markdown huggingface dataset:
Pisara

**Pisara** on pieni määrä nestettä, jota ympäröi kokonaan tai lähes kokonaan vapaa pinta. Pisara voi muodostua kun nestettä kertyy putken alapäähän tai muuhun rajapintaan, tuottaen roikkuvan pisaran. Pisaroita voi myös muodostua höyryn kondensoituessa tai sopivalla suuttimella suuria määriä nestettä hajottamalla.

Pisara eli tippa (, lyh. *gtt*) on esimerkiksi lääkelaskennassa laajalti käytetty yksikkö. Saman aineen pisara on vakio-oloissa aina samankokoinen. Käytössä esimerkiksi suoneen annostelussa *gtt/min* tarkoittaa tippaa minuutissa.
Sigurd Frosterus

**Sigurd Frosterus** (4. kesäkuuta 1876 Asikkala – 2. maaliskuuta 1956 Helsinki) oli suomalainen arkkitehti ja taidehistorioitsija. Frosterus valmistui arkkitehdiksi Polyteknillisestä opistosta vuonna 1902 ja väitteli filosofian tohtoriksi Helsingin yliopistossa vuonna 1920.

## Ura
Vuodesta 1902 vuoteen 1904 Frosteruksella oli Gustaf Strengellin kanssa yhteinen arkkitehtitoimisto, jossa he suunnittelivat muun muassa presidentin virka-asuntona ja sittemmin Urho Kekkosen museona tunnetun huvilan Tamminiemen. Frosterus oli myös monipuolinen kirjoittaja, ja vuosina 1908–1911 hän toimi *[[Arkkitehti (lehti)|Arkkitehti]]*-lehden päätoimittajana.

Arkkitehtuurin lisäksi Frosterus opiskeli taidehistoriaa ja nykyiskansain kirjallisuutta Helsingin yliopistossa ja väitteli siellä filosofian tohtoriksi vuonna 1920 tutkielmalla, joka käsitteli värin ongelmaa maalaustaiteessa. Hän kuului Septem-ryhmän teoreetikkoihin.

Vuosina 1918–1935 Frosteruksella oli yhteinen toimisto arkkitehti Ole Gripenbergin kanssa. Toimiston huomattaviin töihin kuuluivat muun muassa Helsingin Säästöpankin ja Yhdyspankin monumentaaliset liiketalot Helsingin keskustassa. Frosteruksen päätyöksi muodostui vuoden 1916 arkkitehtikilpailussa toiseksi tulleen ehdotuksen pohjalta vuosina 1929–1930 rakennettu Stockmannin tavaratalo. Frosterus on suunnitellut myös useita asuinkerrostaloja Helsinkiin.

Frosterus oli aikansa johtavia suomalaisia taiteen kriitikoita sekä myös innokas taiteenkeräilijä. Frosteruksen keräämä kokoelma on talletettu Amos Andersonin taidemuseoon Helsinkiin. Kokoelmassa on lähinnä Alfred William Finchin ja Magnus Enckellin töitä.

Frosterus oli myös innokas kilpapurjehtija, ja hän pyysi arkkitehtikollega ja purjevenesuunnittelija Gustaf Estlanderia suunnittelemaan 8mR-veneen Sphinx vuonna 1929. Frosterus kilpaili ja voitti useita kansainvälisiä palkintoja veneellään muun muassa Sandhamnissa. Vene purjehtii ja kilpailee edelleen aktiivisesti Suomessa.

## Suunnittelutöitä
* Tamminiemi, 1904, Helsinki, yhdessä Gustaf Strengellin kanssa
* Villa Lagerström, 1909, Kulosaari
* Bost Ab Tölögatan, kerrostalo Töölönkatu 7:ssä, 1910, Helsinki
*Bostads Ab Museigatan 3, kerrostalo osoitteessa Museokatu 3, 1913, Helsinki
*Pahakosken rautatiesilta, 1919, Kokemäki, yhdessä Ole Gripenbergin kanssa
*Äetsän voimalaitos, 1921
* Asunto-osakeyhtiö Mechelin, 1928, kerrostalo Museokadun ja Mechelinkadun kulmassa, Helsinki
* Meritan pääkonttori (ent. SYP), 1929, Helsinki
* Stockmannin tavaratalo, 1930, Helsinki
* Vanajanlinna, 1930, Hämeenlinna
* Isohaaran vesivoimalaitos, 1947, Kemi

## Julkaisuja
* *Olikartade skönhetsvärden*, 1915
* *Moderna vapen, deras uppkomst och utveckling*, 1915
* *Regnbågsfärgernas segertåg*. 1917
* *Solljus och slagskugga* 1917
* *Färgproblemet i måleriet* (diss.), 1920
* *Jorden krymper, jorden växer*, 1930
* *Stålålderns janusansikte*, 1935
* *Nordiskt i dur och moll*, 1946
* *Väri ja valo: Kirjoituksia kuvataiteesta 1903–1950*, 2000

## Katso myös
* Villa Frosterus
* Frosterus

## Lähteet

## Kirjallisuutta
* 
* 

## Aiheesta muualla

*Frosteruksen kokoelma.  Amos Andersonin museo.
*
Steve Finnan

**Steve Finnan** (s. 20. huhtikuuta 1976 Limerick, Irlanti) on irlantilainen jalkapalloilija, joka pelasi Englannissa muun muassa Fulhamin ja Liverpoolin joukkueissa sekä Irlannin jalkapallomaajoukkueessa. Finnan pelasi oikeana laitapuolustajana, mutta pystyi pelaamaan myös laiturina.

Finnan pelasi Welling Unitedissa, Birminghamissa, Notts Countyssä ja Fulhamissa ennen siirtymistään Liverpooliin kaudeksi 2003–2004. Finnan jätti Liverpoolin kauden 2007–2008 päätteeksi ja liittyi kaudeksi 2008–2009 espanjalaiseen RCD Espanyoliin. Finnan jätti seuran kauden päätteeksi ja liittyi myöhemmin Portsmouthiin kaudeksi 2009–2010. Finnan jätti seuran kauden päätteeksi.

Finnan pelasi Irlannin maajoukkueessa 53 ottelua ja teki niissä kaksi maalia vuosina 2000–2008.

Tammikuussa 2005 Finnan ajoi autollaan 81-vuotiaan eläkeläisen kuoliaaksi mutta häntä ei asetettu syytteeseen.

## Saavutuksia
*2002–2003 UEFA Intertoto Cup, Fulham FC
*2004–2005 Mestarien liigan voitto, Liverpool FC
*2005–2006 UEFA Super Cupin voitto, Liverpool FC

## Lähteet
Vähä-Belt

**Vähä-Belt** () on Tanskassa Jyllannin niemimaan ja Fynin saaren välissä sijaitseva salmi. Se on noin 50 kilometriä pitkä, leveimmältä kohdaltaan 26 kilometriä ja kapeimmalta kohdaltaan 700 metriä leveä. Suurin syvyys on noin 75 metriä. Vähä-Belt on yksi Tanskan salmista, jotka yhdistävät varsinaisen Itämeren Kattegatiin ja edelleen Pohjanmereen.

Vähässä-Beltissä sijaitsee useita pieniä saaria. Salmen ylittää kaksi siltaa, vuonna 1935 valmistunut *Vanha silta* (1&nbsp;178 m) ja vuonna 1970 valmistunut *Uusi silta* (1&nbsp;760 m).

## Lähteet

## Aiheesta muualla

* Silta Vähän-Beltin yli, Suomen Kuvalehti, 31.10.1931, nro 44, s. 22, Kansalliskirjaston digitaaliset aineistot
Lentomuodostelma

**Lentomuodostelma** on lentävien lentokoneiden ryhmä, joka lentää asetelmassa säilyttäen asetelman muodon ja etäisyydet. Hävittäjälentokoneet lentävät muodostelmana. Muodostelmia käytetään myös lentonäytöksissä.

Lentomuodostelmia ovat saattueet, jotka turvaavat yhden tai useamman lentokoneen lentämisen. Hävittäjälentokoneden saattuemuodostelmia vaativia sodanaikaisia lentotoimintoja ovat tiedustelulennot ja pommituslennot.
Pulp (yhtye)

**Pulp** on brittiläinen popyhtye, jonka perusti vuonna 1978 Jarvis Cocker ystävänsä Peter Daltonin kanssa. Yhtye on lähtöisin Sheffieldistä. Pulpin alkuperäisiä nimiä olivat *Arabicus* ja *Arabicus Pulp*, joista nimi lyheni nykyiseen muotoonsa. Yhtye soitti ensimmäisen konserttinsa Rotherhamissa vuonna 1980. Samana vuonna Cocker tapasi myös Russell Seniorin, josta myöhemmin tuli yhtyeen pitkäaikainen viulisti ja kitaristi. 

Pulp äänitti kahdeksankymmentäluvun aikana vaihtelevilla kokoonpanoilla kolme albumia, joista viimeisin, *Separations*,  julkaistiin vasta 1992. Oltuaan koossa jo 16 vuotta yhtye saavutti vihdoin laajemman suosion albumilla *[[His 'n' Hers]]*, jonka Island Records julkaisi vuonna 1994. Pulpin tunnetuimmat hitit ”Disco 2000” ja ”Common People” ovat seuraavan vuoden *[[Different Class]]* -levyltä. 

Yhtye oli kaupallisen suosionsa huipulla vuosina 1995–1996. Pulp julkaisi vielä kaksi uutta albumia ja hittikokoelman ennen epäaktivoitumistaan vuonna 2002. Yhtye pysyi pitkään poissa julkisuuden valokeilasta Jarvis Cockerin luodessa soolouraa, mutta teki paluun konserttilavoille vuosiksi 2011–2013, esiintyen muun muassa Isle of Wight Festivalilla, Reading Festivalilla ja muutamilla muilla eurooppalaisilla musiikkifestivaaleilla sekä Australiassa.

Pulpin solisti Jarvis Cocker muistetaan myös vuoden 1996 Brit Awards -gaalassa sattuneesta välikohtauksesta, jossa hän nousi lavalle kesken Michael Jacksonin esiintymisen ja pyllisti. Cocker kutsui tapahtunutta protestiksi Michael Jacksonia kohtaan, koska tämä ”näkee itsensä Kristuksen kaltaisena, parantavia voimia omaavana hahmona”. 

Pulp on saanut suurimmat vaikutteensa David Bowien, The Beatlesin ja The Curen musiikista.

Pulpin on määrä palata esiintymislavoille vuonna 2023.

## Diskografia
### Studioalbumit
* 
* 
* 
* 
* 
* 
* 
* 

### Kokoelmat
* 
* 
* 
* 
* 
* 
* 
* 
* 

### Myyntivideot
* *Sorted for Films & Vids* (1995)
* *F.E.E.L.I.N.G.C.A.L.L.E.D.L.I.V.E.* (1996)
* *The Park Is Mine* (1998)
* *Hits* (2002)
* *Ultimate Live* (2005)

## Lähteet
Just Fontaine

**Just Fontaine** (18. elokuuta 1933 Marrakech, Marokko – 1. maaliskuuta 2023) oli ranskalainen jalkapalloilija. Fontainen pelipaikka oli hyökkääjä. Pelé valitsi hänet maailman kaikkien aikojen 125 parhaan jalkapalloilijan joukkoon FIFA 100 -listalla.

Hän aloitti uransa vuonna 1950 synnyinmaassaan Marokossa USM Casablancan joukkueessa. Vuonna 1953 OGC Nice hankki hänet Ranskaan, jossa hän teki ensimmäisten kolmen kautensa aikana 44 maalia. Vuonna 1956 Stade de Reims osti Fontainen Raymond Kopan korvaajaksi. Kuuden Reims-kauden aikana hän teki 121 maalia. Yhteensä hän teki Ranskan liigassa 165 maalia 200 ottelussa ja voitti kaksi mestaruutta, Reimsissä vuosina 1958 ja 1960.

Parhaiten Fontaine muistetaan kuitenkin Ranskan maajoukkueesta. Jo maaotteludebyytissään 17. joulukuuta 1953 hän teki hattutempun Luxemburgin verkkoon. Vuoden 1958 MM-kilpailuissa, joissa Ranska saavutti pronssia, Fontaine teki turnauksen kuudessa ottelussaan 13 maalia, mikä on yhä yksien MM-kilpailujen yhden pelaajan maaliennätys. Yhteensä hän pelasi 21 maaottelua ja teki niissä 30 maalia.

Fontaine lopetti uransa loukkaantumisen vuoksi vuonna 1962. Vuonna 1967 hän kokeili kykyjään valmentajana Ranskan maajoukkueen peräsimessä, mutta pesti päättyi potkuihin kahden hävityn ystävyysottelun jälkeen.

## Lähteet

## Aiheesta muualla

*Fontaine Ranskan jalkapalloliiton sivuilla
Kytäjä

**Kytäjä** on Hyvinkäällä sijaitseva kylä ja kaupunginosa. Kytäjä on yhdystien 1361 varrella noin 15 kilometriä Hyvinkään keskustasta länteen. Vuoteen 1917 saakka kylä kuului Nurmijärven pitäjään ja vuoteen 1968 saakka Hyvinkään maalaiskuntaan.

Kytäjän kartano oli 1800-luvun lopulla Pohjoismaiden suurin yksityinen maatila. Kartanon omistanut maatalousyhtymä Laakkonen purki päärakennuksen ja lähellä sijainneen toimistorakennuksen vuonna 2023. Kytäjän ja Hyvinkään keskustan välillä kulkee linja-autolinja. Kytäjän kautta on kulkenut vuosina 1918–1967 Hyvinkään–Karkkilan rautatie. Kytäjän kirkko valmistui 1939 ja sen on suunnitellut Kytäjän kartanon silloinen isäntä, Väinö Vähäkallio. Kirkon läheisyydessä on seurantalo, nimeltään Kytäjän Maapirtti, jonka omistaa Kytäjän maamiesseura.

Rytkön eli Näsin koulu Kytäjällä perustettiin vuonna 1874. Kivisenojan vuonna 1903 perustettu koulu lakkautettiin vuonna 1993. Kytäjän golfkenttä on Suomen suurimpia golfkenttiä. Kytäjän rautatieasema lakkautettiin vuonna 1967, kun Hyvinkään–Karkkilan rautatie purettiin. Asemarakennus on yhä jäljellä, mutta on yksityisomistuksessa.

Kytäjän maisemaa hallitseva Kytäjärvi laskee Kytäjokea myöten Vantaanjokeen. Kytäjärveen laskevat pohjoisesta Suolijärvi ja Hirvijärvi, joka on osittain Riihimäen ja Lopen puolella, sekä lännestä Mustajoki. Järven alapuolella Kytäjokeen yhtyy etelästä Koirajoki, joka saa alkunsa Lopen kunnan eteläisimmistä osista.

Kytäjän pohjois- ja eteläpuoli ovat laajoja metsäalueita. Pohjoispuolella on useita pikkujärviä ja siellä maaston korkeuserot ovat varsin suuria. Kytäjältä muutama kilometri etelään sijaitsee usean neliökilometrin laajuinen Kurkisuo, jonka eteläpuolella puolestaan tulee vastaan Salpausselkään liittyvä harjualue.

Kytäjän kolmoissurma tapahtui Kytäjän kartanon mailla 12. toukokuuta 1972. Kartanon silloinen omistaja Kai Kustaa Vähäkallio ampui kolme nuorta, jotka olivat telttailemassa Kytäjällä.

Uudenmaan liiton maakuntahallitus valitsi Kytäjän vuoden uusmaalaiseksi kyläksi 2001.

## Lähteet
* 
* 
* 

### Viitteet

## Kirjallisuutta
* 
* 
* 

## Aiheesta muualla

*Kytäjä Golfin kotisivut 
*Tietoa kylästä ja tonttisuunnitelmista
Claes Oldenburg

**Claes Oldenburg** (28. tammikuuta 1929 Tukholma – 18. heinäkuuta 2022 New York) oli amerikanruotsalainen pop-taiteilija. Oldenburg tunnettiin parhaiten töistään, joissa jokapäiväiset esineet oli suurennettu mittakaavaltaan valtaviksi. Toinen toistuva teema hänen töissään olivat pehmeät, esimerkiksi vaahtomuovista valmistetut, versiot normaalisti kovista esineistä.

Oldenburg syntyi Ruotsissa, mutta muutti perheensä mukana Yhdysvaltoihin vuonna 1936 isänsä diplomaatintyön takia. Hän opiskeli Yalen yliopistossa ja Art Institute of Chicagossa. Vuonna 1959 hän löysi omintakeisen tyylinsä, johon kuuluivat tavalliset arkipäivän esineet mittakaavaltaan ja kooltaan muutettuina. Kulutustavaroita esittäessään hän näytti palvovan kulutusyhteiskuntaa, mutta itse asiassa hän pilaili sen kustannuksella. Hänen teoksiaan alkoi näkyä esimerkiksi yhdysvaltalaisissa puistoissa. Yksi Oldenburgin ensimmäisistä suurista töistä oli valtava huulipunapuikko, *Lipstick (Ascending) on Caterpillar Tracks*, Yalen pihassa.

Vuodesta 1976 lähtien Oldenburg teki yhteistyötä aviovaimonsa, hollantilaisen Coosje van Bruggenin kanssa.   

## Lähteet

## Aiheesta muualla

* Claes Oldenburgin ja Coosje van Bruggenin sivut
Jarmo Kekäläinen

**Jarmo Kekäläinen** (s. 3. heinäkuuta 1966 Tampere) on suomalainen jääkiekkovaikuttaja ja entinen jääkiekkoilija. Nykyään hän on NHL-seura Buffalo Sabresin toimitusjohtaja eli GM.

## Pelaajana
Kekäläinen oli pelipaikaltaan laitahyökkääjä, ja hän aloitti uransa KalPassa I-divisioonassa. Jääkiekon SM-liigassa hän edusti Tampereen Ilvestä kahden kauden ajan, jonka jälkeen hän siirtyi Pohjois-Amerikkaan viettäen kolme seuraavaa kauttaan NCAA-liigassa Clarksonin yliopiston Golden Knights -joukkueessa. Ammattilaisliiga NHL:ssä Kekäläinen debytoi kaudella 1989–1990 Boston Bruinsissa, jossa hän vietti kaksi vuotta. Kun hänen tasonsa ei riittänyt vielä NHL-sopimuksen jatkamiseen, hän palasi SM-liigaan. Hän pelasi kauden 1991–1992 kasvattajaseurassaan KalPassa ollen tuolloin seurahistorian kallein suomalainen pelaajahankinta. Seuraavana kautena hän vaihtoi seuraa Tampereen Tapparaan. NHL:ään hän palasi vielä seuraavan kauden ajaksi edustamaan Ottawa Senatorsia, ja uransa viimeisen kauden hän vietti Ruotsissa Västerås IK:ssa. NHL:n runkosarjassa Kekäläinen pelasi yhteensä 55 ottelua tehopistein 5+8=13.

## Johtajana
Päätettyään uransa Kekäläinen siirtyi HIFK:n urheilutoimenjohtajaksi, ja voitti seuran kanssa Suomen mestaruuden keväällä 1998. Vuonna 1999 hän siirtyi Ottawa Senatorsiin pelaajatarkkailun johtajaksi, ja vuonna 2002 hän aloitti työskentelyn St. Louis Bluesiin amatööriscoutingin johtajana. Kesäkuussa 2005 hänet nimettiin St. Louisin varatoimitusjohtajaksi, ja vuoden 2010 toukokuussa hänet nimitettiin Helsingin Jokereiden toimitusjohtajaksi. 

Helmikuussa 2013 Kekäläinen nimitettiin NHL-seura Columbus Blue Jacketsin toimitusjohtajaksi. Hän aloitti tehtävissään välittömästi. Hänestä tuli samalla ensimmäinen eurooppalainen NHL-seuran toimitusjohtaja.

Toukokuussa 2021 Kekäläinen teki Blue Jacketsin kanssa kauden 2024–2025 loppuun saakka ulottuvan jatkosopimuksen.

Helmikuussa 2024 Kekäläinen erotettiin Blue Jacketsin toimitusjohtajan tehtävästä.

15. joulukuuta 2025 NHL-seura Buffalo Sabres palkkasi Kekäläisen uudeksi toimitusjohtajakseen.

## Muuta
Kekäläisen perheeseen kuuluu vaimo ja kaksi tytärtä. Hän harrastaa nykyään muun muassa maratonia ja on juossut Bostonin maratonin alle kolmeen tuntiin.

## Koulutus
*Kauppatieteiden maisteri, Tampereen yliopisto
*Bachelor of Science in Management, Clarksonin yliopisto

## Tilastot

## Lähteet

## Aiheesta muualla
* 
* Kekäläinen Niiralanmonttu.comissa 
* Jarmo Kekäläinen nhlfinns.com:ssa
* Jatkoaika.comin uutinen Kekäläisen nimityksestä maajoukkueen pelaajatarkkailijaksi
*
K-Maro

**K-Maro** (oik. **Cyril Kamar**, s. 31. tammikuuta 1980 Beirut, Libanon) on kanadanranskalainen hip hop -artisti. 

## Historia
K-Maro syntyi 1980 Libanonissa, mutta varttui Pariisissa ja muutti 1995 Montrealiin. K-Maron ensimmäinen läpimurto Québecin listoille oli hänen yhtyeensä LMDS (Les messageurs du son) kanssa. K-maron kappaleiden sanoituksiin on sekoitettu englantia, ranskaa ja joskus jopa arabiaa. Hänen ensimmäinen maailmanlaajuinen läpimurto tapahtui 2004 kappaleen *Femme Like U* myötä. Samana vuonna K-Maro julkaisi albumin nimeltä *[[La Good Life]]*. Vuotta myöhemmin, eli 2005 K-Maro julkaisi toisen albuminsa, joka sekin saavutti suosiota. Albumin nimi on *[[Million Dollar Boy]]*.

## Diskografia
### Albumit
* *[[I am à l'ancienne]]* (2002)
* *[[La Good Life]]* (2004)
* *[[Million Dollar Boy]]* (2005)
* *[[10th Anniversary: Platinum Remixes]]* (2006)
* *[[Perfect Stranger (albumi)|Perfect Stranger]]* (2008)

### Singlet
* 2002: "Le Clan Chill"
* 2002: "Symphonie pour un dingue"
* 2004: "Femme Like U"
* 2004: "Crazy"
* 2005: "Sous l'oeil de l'ange / Qu'est ce que ça te fout"
* 2005: "Histoires de Luv"
* 2006: "Les frères existent encore"
* 2006: "Gangsta Party"
* 2006: "Let's go"
* 2008: "Out in the Streets"
* 2008: "Take You Away"
* 2009: "Out In The Streets" (feat. Jim Jones) (Remix)
* 2009: "Elektric"

## Aiheesta muualla
*Viralliset kotisivut
*
*Letssingit.com
Mekaanisen musiikin museo

**Mekaanisen musiikin museo**  on Varkaudessa sijaitseva museo. Se sijaitsee Lehtoniemen kaupunginosassa entisessä vanhainkodissa. Kokemuksellisuutensa ja kohteiden esittelytavan vuoksi matkailukohdetta nimitetään toisinaan "museoksi". Esillä on muun muassa posetiiveja ja muita automaattisoittimia.

Museon kokoelmien pohjana on saksalais-suomalaisen Kempfin perheen yksityinen kokoelma, jonka he toivat Saksasta Suomeen ja laittoivat esille vuonna 1981 aluksi Tuusniemellä Hiidenlahden lakkautetun alakoulun rakennuksessa. Sieltä kokoelma siirrettiin vuonna 1988 nykypaikalleen Varkauteen. Kokoelmaan kuului aluksi 70 mekaanista soitinta. Vuoteen 2018 mennessä kokoelmaan oli kertynyt jo noin 400 esinettä. 

Museo tarjoaa myös musiikkilaitteiden korjaus-, entisöinti-, ja arviointipalvelua.

## Lähteet

## Aiheesta muualla

* Mekaanisen Musiikin Museon verkkosivut
Aleksi Litovaara Snowboarding

**Aleksi Litovaara Snowboarding** (ALS) oli suomalaisen olympiatason lumilautailijan Aleksi Litovaaran vuodesta 2001 vuoteen 2010 tekemä lumilautailusta kertova televisio-ohjelma. Ohjelmasta tehtiin laskettelukaudella 25 minuutin jakso joka toinen viikko.

Ohjelmassa esitetään tunnettuja ja tuntemattomia suomalaisia lumilautailijoita ja kaikenlaista heidän lumilautailuun liittyvää: haastatteluita, lautasessioita, kisoja ja matkustamista, välinetestejä, lumilautavideoarvosteluita. Lisäksi vieraillaan lumilautailutapahtumissa ja -keskuksissa sekä Suomessa että ulkomailla ja annetaan vihjeitä sekä yksinkertaisten että vaikeiden lumilautatemppujen tekemiseen.

ALS esitettiin alun perin MoonTV-kanavalla; sittemmin sitä esitettiin Urheilukanavalla (kaudella 2005-2006). Helmikuussa 2006 ALS-ohjelma tuli toiseksi vuoden 2005 urheiluohjelman Telvis-äänestyksessä 50&nbsp;000 katsojan äänellä.
Aleksi Litovaara

**Lauri Aleksi Litovaara** (s. 22. huhtikuuta 1976 Helsinki) on suomalainen entinen lumilautailija, joka osallistui Naganon talviolympialaisiin vuonna 1998. Urheilu-uransa jälkeen hän on työskennellyt muun muassa televisiojuontajana, valmentajana ja luennoitsijana.

## Urheilu-ura
Litovaara voitti half-pipessa Suomen mestaruuden ja Suomi-Cupin vuonna 1994 sekä junioreiden maailmanmestaruuden 1995. Vuonna 1996 hän oli half-pipen maailman rankinglistan ykkönen ja voitti maailmancupin. Vuonna 1997 Litovaara voitti half-pipen EM-pronssia. Hän kilpaili half-pipessa myös vuoden 1998 talviolympialaisissa, joissa lumilautailu oli ensimmäistä kertaa olympialajina, ja sijoittui neljänneksitoista. 

Litovaara on ainoa suomalainen, joka on voittanut International Snowboard Federationin miesten maailmancupin kokonaiskilpailun. Lisäksi hän on ensimmäinen suomalainen lumilautailija, joka on saanut omaa nimeään kantavan pro model -nimikkolaudan. Laudan valmistaja oli ranskalainen Rossignol ja siitä tuli maailman myydyin pro model vuonna 1996 sekä Ranskan myydyin lumilauta. Litovaaralle kertyi pro model -lautoja urallaan yhteensä kolme.

## Muuta
Nykyään Litovaara työskentelee mindfulness-ohjaajana, business coachina, työnohjaajana, ratkaisukeskeisenä lyhytterapeuttina, parisuhdevalmentajana, Firstbeat-asiantuntijana ja luennoitsijana. Hän on toiminut myös Mäkelänrinteen urheilulukion psyykkisenä valmentajana. Litovaara kirjoittaa myös blogia Hidasta elämää -sivustolla.

Vuosina 2001–2010 Litovaara teki Aleksi Litovaara Snowboarding (ALS) -nimistä lumilautailusta kertovaa televisio-ohjelmaa. Se äänestettiin vuoden 2005 toiseksi parhaaksi suomalaiseksi urheiluohjelmaksi. Syksyllä 2009 Litovaara juonsi MTV3:n Ennätystehdas-ohjelmaa.

## Lähteet

## Aiheesta muualla

* Aleksi Litovaaran kotisivut
ALS

**Als** tai **ALS** voi viitata ainakin seuraaviin:

* Als, Tanskalle kuuluva saari
* Als, taajama Mariagerfjordin kunnassa Tanskassa
* Amyotrofinen lateraaliskleroosi, ALS-tauti
* 

## Sukunimenä
* Peder Als (1727–1776), tanskalainen taidemaalari.
Norsupoolo

**Norsupoolo** on poolon muoto, jossa hevosten sijaan ratsastetaan norsuilla. Lajia harrastetaan pääasiassa Aasian etelä- ja kaakkoisosissa. Kunkin norsun selässä istuu kaksi henkilöä, norsunajaja ja pelaaja, joka lyö palloa ja kertoo ajajalle minne suuntaan ohjata eläintä. Mailana käytetään bambukeppiä. 

Ensimmäisen kerran norsupooloa pelasivat brittiläiset aristokraatit Intiassa 1900-luvun alussa.  Kansainvälinen norsupoololiitto World Elephant Polo Association (WEPA) perustettiin vuonna 1982 Nepalissa. Ajatuksen keksivät mahakelkkailija Jim Edwards ja James Manclark Sankt Moritzissa Cresta Club -kelkkailuseuran baarissa. Aluksi peliä pelattiin jalkapallolla, mutta norsut usein talloivat palloa, minkä johdosta siirryttiin käyttämään tavallista hevospoolon palloa.

## Aiheesta muualla
* WEPA, kansainvälinen lajiliitto
Ham (simpanssi)

**Ham the Chimp** eli **Ham the Astrochimp** (1957 – 19. tammikuuta 1983) oli simpanssi, joka kävi vuonna 1961 avaruudessa ensimmäisenä korkeammalle kehittyneenä kädellisenä eläimenä (isoihmisapina). 

Ham lähetettiin avaruuteen Cape Canaveralista Floridasta Mercury-avaruusohjelman lennolla Mercury-Redstone 2 31. tammikuuta 1961. Lento ei ollut maapallon kierto vaan niin sanottu luodinrata, jollaisia tällä alusyhdistelmällä yleensä tehtiin. 

Kapseli kärsi paineenvaihteluista lennon aikana, mutta Hamin avaruuspuku esti vahinkojen syntymisen. Lento kesti kaikkiaan 16 minuuttia 39 sekuntia ja Hamin kapseli laskeutui Atlantin valtamereen, josta simpanssi pelastettiin kahden tunnin kuluttua juuri ennen kapselin uppoamista.

Lennon jälkeen Ham eli 21 vuotta Washingtonin National Zoossa ja sen jälkeen North Carolina Zoossa, kunnes kuoli 27-vuotiaana 19. tammikuuta 1983.

## Lähteet

## Aiheesta muualla

* Trailblazer in Space Uutiskatsaus/dokumentti Hamin avaruuslennosta Internet Archivessa (video, 9 min 14 s)
* Valokuvia NASAn arkistossa
* Animal Astronauts 
* NASA: "A Brief History of Animals in Space" 
* NASA: Mercury-Redstone 2
Suomi talviolympialaisissa

**[[Suomi]]** on osallistunut kaikkiin '''talviolympialaisiin''' ja on mitalisijoitusten mukaan 11:nneksi menestynein maa talviolympialaisten 2022 jälkeen.

Menestyneitä suomalaisia talviurheilijoita ovat muun muassa pikaluistelija Clas Thunberg, maastohiihtäjät Veikko Hakulinen, Eero Mäntyranta, Marja-Liisa Kirvesniemi ja Iivo Niskanen, mäkihyppääjä Matti Nykänen ja yhdistetyn hiihtäjä Samppa Lajunen. Eniten mitaleja Suomi on kerännyt vuoden 1984 olympialaisissa Sarajevossa, 13 mitalia (4 kultaa, 3 hopeaa, 6 pronssia). Parhaimmillaan Suomi on ollut toiseksi eniten mitaleja saanut maa, vuoden 1924 olympialaisissa heti Norjan jälkeen; mitaleja kertyi tuolloin vähäisestä lajimäärästä huolimatta 11 (4 kultaa, 4 hopeaa, 3 pronssia), joista peräti kahdeksan tuli pikaluistelusta. Suomi on saavuttanut talviolympiahistoriansa aikana kaikkiaan 181 mitalia, joista 45 on kultaisia, 66 hopeisia ja 70 pronssisia.

## Suomen mitalit talviolympialaisissa

## Suomen talviolympiamitalit urheilumuodoittain (1924–2022)

## Katso myös

* Luettelo Suomen joukkueen lipunkantajista talviolympiakisojen avajaisissa
* Suomi kesäolympialaisissa
* Suomi hiihdon maailmanmestaruuskilpailuissa

## Lähteet

## Aiheesta muualla
DJ Dado

**DJ Dado** (oikealta nimeltä Flavio Daddato) (s. 6. tammikuuta 1967, Milano) on italialainen DJ ja musiikkituottaja. tunnetaan ehkä parhaiten *[[Salaiset kansiot]]* -televisiosarjan tunnuskappaleen tranceversion säveltämisestä. Musiikki on dream trancea ja hän olikin uranuurtajia tässä trancen alalajissa yhdessä Robert Milesin kanssa. DJ Dadon viimeiseksi albumiksi on jäänyt *Greatest Hits & Future Bits*, joka julkaistiin vuonna 1998.
Bulgaarit

**Bulgaareilla** voidaan tarkoittaa:

*eteläslaavilaista kansaa, katso bulgarialaiset
*muinaista Volgan Bulgariaa hallinnutta turkinsukuista kansaa.
* Kansaa nimeltä Bolgaarit
Bulgarialaiset

**Bulgarialaiset** tai **bulgaarit** () ovat eteläslaavilainen kansa, joka muodostaa pääosan Bulgarian väestöstä. Bulgarialaiset ovat hyvin läheistä sukua makedonialaisille. Bulgarialaisia on kaikkiaan noin 7 miljoonaa, joista 6 miljoonaa asuu Bulgariassa. Perinteisiä bulgarialaisvähemmistöjä asuu lisäksi nykyisten Moldovan ja Ukrainan alueilla (Bessarabian bulgaarit), Romaniassa (Baanaatin bulgarialaiset), Pohjois-Makedoniassa, Kreikassa, Serbiassa ja Turkissa. Siirtolaisuuden myötä bulgarialaisia on levinnyt myös eri puolille maailmaa lähinnä Eurooppaan ja Pohjois-Amerikkaan.

## Alkuperä
Bulgarialaiset periytyvät etupäässä kolmesta väestöryhmästä, muinaisista traakialaisista, bolgaareista, turkinsukuista kieltä puhuneesta Keski-Aasiasta tulleesta kansasta, joka asettui Balkanille 600-luvulla, sekä alueelle aiemmin tulleista slaavilaisista heimoista. Ryhmät muodostivat ensimmäisen Bulgarian keisarikunnan vuonna 681. Bolgaarit sulautuivat myöhemmin slaaveihin, mutta heidän nimensä säilyi Bulgarian nimessä.

## Jakautuminen

## Katso myös
* Bessarabian bulgarialaiset
* Baanaatin bulgarialaiset

## Lähteet
Kanoottipoolo

**Kanoottipoolo** on vauhdikas joukkuepeli, jota pelataan viisihenkisin joukkuein kesällä avovedessä ja talvella uimahallissa. Poolossa tarvitaan hyvää kanootinhallintataitoa ja rautaista peruskuntoa. Joukkueet pelaavat ketterillä kolmimetrisillä kajakeilla ja pyrkivät saamaan pallon maaliin, joka on kahden metrin korkeudella vedenpinnasta. Tavoitteena on monien muiden joukkuepallopelien tapaan saada tehtyä tietyssä ajassa enemmän maaleja kuin vastustaja. Pallona käytetään samanlaista palloa kuin vesipallossa. Palloa voi liikutella sekä melalla että käsillä. Palloa saa pitää hallussa enintään viisi sekuntia.

Kanoottipoolon virallinen kenttä on kooltaan 35 metriä pitkä ja 23 metriä leveä. Uimahalleissa kenttä on usein pienempi johtuen altaan koosta. Kentällä on yhtä aikaa kymmenen pelaajaa. Joukkueeseen kuuluu maalivahti, kaksi hyökkääjää ja kaksi puolustajaa. Lisäksi joukkueessa on korkeintaan kolme vaihtopelaajaa, joita voi vaihtaa pelin kuluessa. Virallinen peliaika on 20 minuuttia, joka jakaantuu kahteen kymmenen minuutin erään. Puoliajalla joukkueet vaihtavat kenttäpuoliskoita. Pakollisina pelivarusteina on kasvosuojallinen kypärä ja iskuilta suojaavat liivit. Tuomarit tuomitsevat peliä kentän molemmin laidoin kulkevilta laitureilta. 

Suomessa kanoottipooloa pelataan yleisessä sarjassa. Tällä hetkellä turnauksissa on yleisimmin 1. ja 2. divisioona. Kansallisen kilpailukauden pääturnaus on SM-kilpailut, jotka pelataan avovedessä yleisimmin heinä-elokuussa. Kanoottipooloa pelataan aktiivisesti Helsingissä, Nummelassa, Lohjalla, Tampereella ja Jyväskylässä. Myös monet koskimelontaan erikoistuneet seurat pelaavat kanoottipooloa harjoitusmuotona. 

Kanoottipooloa on pelattu Suomessa jo yli 30 vuotta. Maajoukkue oli mukana jo lajin ensimmäisessä MM-kilpailuissa Englannissa 1994. Kanoottipoolon maajoukkuetoiminta on nykyäänkin aktiivista. Suomen naisten ja miesten joukkueet ovat osallistuneet lukuisiin kansainvälisiin turnauksiin viime vuosina, mukaan lukien lajin MM- ja EM-kilpailuihin. Miesten maajoukkue osallistui viimeisimpiin kanoottipoolon MM-kilpailuihin vuonna 2016.  

## Aiheesta muualla

* Suomen melonta ja soutuliitto - Kanoottipoolo
* Suomen melonta ja soutuliitto - Kanoottipoolon maajoukkuetoiminta 
* Kansainvälinen kanoottiliitto
Clarence DeMar

**Clarence DeMar** (7. kesäkuuta 1888 – 11. kesäkuuta 1958) oli yhdysvaltalainen kestävyysjuoksija.

DeMarin ensimmäinen maraton oli 1910 juostu Bostonin maraton, jossa hän sijoittui toiseksi. Myöhemmin samana vuonna lääkärit kehottivat häntä lopettamaan juoksu-uransa sydänvaivojen takia. Huolimatta varoituksista hän osallistui seuraavan vuoden Bostonin maratonille ja voitti kilpailun ajalla 2.21.39, joka oli kilpailun ennätys. DeMar osallistui 1912 kesäolympialaisissa Tukholmassa maratonille ja sijoittui 12:nneksi.

Olympialaisten jälkeen DeMar kilpaili maratonilla harvoin. Hän keskittyi opintoihinsa ja valmistui Harvardista vuonna 1915. 1917 hän juoksi jälleen Bostonin maratonin sijoittuen kolmanneksi. Tämän jälkeen hänet valittiin armeijaan. Armeijan jälkeen hän palasi juoksu-uralleen vuonna 1922, kun hän voitti Bostonin maratonin ajalla 2.18.10, mikä oli jälleen reittiennätys. Hän voitti kilpailun myös vuosina 1923 ja 1924. DeMar valittiin 1924 kesäolympialaisiin, missä hän sijoittui pronssille. Olympialaisten jälkeen hän jatkoi juoksu-uraansa menestyksekkäästi voittamalla Bostonin maratonin vuosina 1927, 1928 ja 1930 sekä Baltimoren maratonin 1926 ja 1928. Hän osallistui myös 1928 kesäolympialaisiin ja sijoittui 27:nneksi.

Vuonna 1929 DeMar meni naimisiin ja alkoi työskennellä opettajana. Hän valmistui kesäkuussa 1934 maisteriksi Bostonin yliopistosta. Hän harrasti juoksua lähes koko loppuelämänsä juosten viimeisen maratoninsa 65-vuotiaana. Hän kuoli 70-vuotiaana syöpään.

## Lähteet
Horsti

**Horsti** (, haukan tai kotkan pesä) on pitkänomainen, siirrosten rajaama maankuoren lohko, joka on maankuoren liikunnossa joutunut ympäristöään ylemmäksi. Siirrosrakenteille ovat tyypillisiä pystysuorat tai lähes pystysuorat siirrokset, jotka rajaavat maankuoresta alaspäin tai ylöspäin siirtyneitä suuria lohkoja. Joskus horsti kohoaa niin paljon ympäristöään ylemmäksi, että sitä voidaan nimittää vuoristoksi. Alkuperäiset pystyt rajapinnat häviävät vähitellen eroosion kuluttaessa niitä. Tunnetuin horsti lienee Saksan pohjoisin vuoristo Harz Leine- ja Saalejoen välissä. Vuoristomaisia horsteja ovat myös Vogeesien ja Schwarzwaldin vuoristot. Horstin vastakohta on vajoama.

## Lähteet

## Aiheesta muualla
Manuel Plaza Reyes

**Manuel Plaza Reyes** (17. maaliskuuta 1900 San Bernardo, Chile – 9. helmikuuta 1969 Santiago, Chile) oli chileläinen kestävyysjuoksija.

Plaza Reyes osallistui vuoden 1924 kesäolympialaisten maratonille ja sijoittui kuudenneksi. Seuraavissa olympialaisissa vuonna 1928 Amsterdamissa Plaza Reyes voitti Chilelle maan ensimmäisen olympiamitalin sijoittumalla maratonjuoksussa toiseksi ajalla 2 tuntia, 33 minuuttia ja 23 sekuntia. Hän hävisi kilpailun voittaneelle Boughéra el-Ouafille 26 sekuntia. Reyes ja el-Ouafi jakoivat voimansa juoksussa tarkasti ja olivat 30 kilometrin kohdalla selvästi jäljessä kilpailua johtavia juoksijoita. Lopussa edellä olleiden hyytyessä he kuitenkin nousivat kärkisijoille.

## Lähteet
Albigenssiristiretki

**Albigenssiristiretki** suuntautui eteläranskalaisessa Languedocin maakunnassa olleita kataareja (kreikan kielen sanasta *katharos*, "puhdas") vastaan. Ranskan kataareja kutsuttiin yleisesti *albigensseiksi* languedocilaisen kaupungin Albin mukaan. Katolinen kirkko piti kataareja kerettiläisinä, ja heidän tukialueilleen lähetettiin kirkonmiehiä, jotka yrittivät palauttaa kataarit "oikeaan uskoon". Se ei kuitenkaan tuottanut tulosta.

Reimsin kirkolliskokouksessa vuonna 1148 kirkko julisti kirkonkiroukseen kaikki "kerettiläisyyden suojelijat Gascognessa ja Provencessa", ja vuonna 1163 Toursin kirkolliskokous sääti, että albigenssit tuli vangita ja heidän omaisuutensa takavarikoida. Vuonna 1179 kirkko kehotti alueen ylhäisöä käyttämään voimakeinoja kataareja vastaan, mutta kehotusta ei noudatettu, sillä useat ylhäiset olivat itsekin albigenssien kannattajia.

Vuonna 1198 paaviksi valittiin Innocentius III, joka lähetti sisterssiläisveljestön johtajan, apotti Arnaud-Amauryn, Languedociin ja kehotti Ranskan kuningas Filip II:ta taivuttelemaan varsinkin albigensseihin myötämielisesti suhtautuvaa Toulousen kreivi Raimond VI:ta vetämään tukensa kerettiläisiltä ja vainoamaan heitä.

Kun mikään toimenpiteistä ei johtanut tulokseen, kirkko päätti siirtyä voimakeinoihin, ja paavi Innocentius III julisti ristiretken albigensseja vastaan. Ristin tunnuksen otti noin 20&nbsp;000 miestä ja aatelista Saksasta, Englannista ja Ranskasta. Ristiretki alkoi vuonna 1209, jolloin ensimmäiset kaupungit vallattiin.

Simon de Montfortin johdolla ristiretkeläiset valloittivat kaupungin toisensa jälkeen. Kaupunkien asukkaat, niin albigenssit kuin katolisetkin, tekivät raivokasta vastarintaa, sillä heille kyseessä oli enemmänkin isänmaallisesta taistelusta maahantunkeutujia vastaan kuin uskonnosta. Raimond VI, joka oli liittynyt ristiretkeläisiin yrittäessään säilyttää maansa, joutui jälleen kirkonkiroukseen, koska ei ollut noudattanut sopimusta riitävän tarkoin. Vuonna 1211 hänet julistettiin kirkon viholliseksi, ja hänen maansa sai kuka tahansa siihen kykenevä ottaa haltuunsa. Raimond joutui pakenemaan Englantiin, mutta teki myöhemmin sopimuksen kirkon kanssa ja palasi vuonna 1217 Provenceen, missä alkoi heti suunnitella sotaretkeä Simon de Montfortia vastaan, jolle hänen läänityksensä oli luovutettu. Vuonna 1218 Simon de Montfort kaatui Toulousen piirityksessä. Tällöin näytti, että sota olisi vihdoin ohi, mutta uusi paavi Honorius III onnistui kuitenkin suostuttelemaan Ranskan kuninkaan Ludvig VIII:n ristiretken johtoon, ja näin sota jatkui.

Ludvig VIII kuitenkin sairastui ja kuoli, ja vuonna 1229 hänen leskensä, kuningatar Blanche de Castile neuvotteli rauhan. Tällä sotaretkellä kirkko ei kuitenkaan onnistunut hävittämään kerettiläisyyttä, sillä viimeinen kataarilinnoitus – Montsegur – antautui vasta vuonna 1255.

## Aiheesta muualla

* Ristiretki albigensseja vastaan. Internetix.
Tiergarten Schönbrunn

**Tiergarten Schönbrunn** on Wienissä, Itävallassa sijaitseva eläintarha, joka avattiin vuonna 1752 maailman ensimmäisenä julkisena eläintarhana. Se onkin maailman vanhin eläintarha. Sen suosituimpia eläimiä ovat suuret kissapedot sekä isopandat. Tiergarten Schönbrunn sijaitsee Schönbrunnin linnan läheisyydessä.

## Lähteet

## Aiheesta muualla

* Tiergarten Schönbrunnin verkkosivut
Mohamed Sissoko

**Mohamed Lamine Sissoko** (s. 22. tammikuuta 1985 Mont-Saint-Agnain, Ranska) on malilainen jalkapalloilija, pelipaikaltaan keskikenttäpelaaja. Hän edustaa espanjalaista Levantea.

Vuosina 2003—2005 Sissoko edusti espanjalaista Valenciaa, missä hän kaudella 2003/04 voitti Espanjan mestaruuden ja UEFA-cupin. Vuonna 2005 hän siirtyi englantilaisseura Liverpooliin, jonka managerina toimii entinen Valencian valmentaja Rafael Benítez, kahdeksan miljoonan euron siirtosummalla. Liverpoolissa hän voitti 2005 Mestarien liigan ja UEFA Super Cupin. Tammikuussa 2008 hän siirtyi Liverpoolista Juventukseen 13milj€ siirtosummalla.

Sissoko käyttää kentällä usein koviakin otteita. Mestarien liigan ottelussa Benficaa vastaan hän loukkasi silmänsä pahoin saatuaan potkun päähänsä ja kausi näytti hänen kohdallaan olleen ohi, mutta hän palasikin takaisin jo 21. maaliskuuta FA Cupin otteluun Birminghamia vastaan, minkä Liverpool voitti 0-7.
Kawai

**Kawai** () on japanilainen musiikkialan yritys. Sen tunnetuimpia tuotteita ovat pianot, flyygelit ja elektroniset kosketinsoittimet.

Kawai perustettiin 9. elokuuta 1927. Se valmistaa ja myy soittimia, johtaa musiikki- ja voimistelukouluja, myy tietokoneita, oheislaitteita ja muita elektronisia koneita sekä valmistaa ja myy koneita metallin ja puun työstämiseen. Yhtiö on listautunut Tokion pörssiin. Sen pääkonttori sijaitsee Hamamatsussa.

Kawai-soittimia Suomessa edustaa maahantuoja Tampereen Musiikki.

Kawai valmisti aluksi Teisco nimellä ensimmäiset syntetisaattorit.

## Tuotteet
*Syntetisaattorit*

*1979 Teisco S100P (1-ääninen 37-kosketinta) 
*1980 Teisco S60F (1-ääninen 32-kosketinta) 
*1980 Teisco 100-F (1-ääninen 37-kosketinta) 
*1981 Teisco 110-F (2-ääninen, 37-kosketinta)
*1983 SX-210 (Teisco) (8-ääninen, 61-kosketinta)
*1984 SX-240 (Teisco) (8-ääninen, 61-koskeinta)
*1986 K3 (6-ääninen, 61-osketinta)
*1987 K5 (16-ääninen, 61-kosketinta)
*1988 K1 (16-ääninen, 61-kosketinta)
*1988 K1 r (räkkiversio)
*1989 K1 II (16-ääninen, 61-kosketinta)
*1989 K1 II r (räkkiversio)
*1989 K4 (16-ääninen, 61-kosketinta)
*1989 K4 r (räkkiversio)
*1989 XD-5 (16-ääninen, räkkiversio)
*1996 K5000W (32-ääninen, 61-kosketinta)
*1997 K5000S (sama kuin K5000W,mutta lisäksi sekvensseri)) 
*1997 K5000R (räkkiversio)

*Sekvensserit*

*1988 Q-80 (32-raitaa, 32,000-nuottia)
*1989 Q-80EX (32-raitaa, 52,000-nuottia)

*Kosketinsoittimet*

*1989 MS20 (4-ääninen)
*1989 MS210 (16-ääninen)
*1989 MS510 (20-ääninen)
*1989 MS710 (24-ääninen, syntetisaattori)
*1990 MS720 (uudempi versio MS710:stä)
*1990 PH50
*1990 FS680 (MIDI)
*1990 FS690 (uudempi versio FS680:stä)
*2000 FS2000
*2000 MP9500 (64-ääninen)
*2000 MP9000 (64-ääninen)
*2005 MP4 (96-ääninen)
*2005 MP8 (96-ääninen)
*2007 MK8 II (192-ääninen)
*2007 MP5 (192-ääninen)
*2014 MP7 (256 äänen polyfonia sekä 256 instrumenttia) 
*2018 MP7SE (uudempi versio MP7:stä paremmalla koskettimistolla)
*MP11 (256 äänen polyfonia sekä 40 instrumenttia)
*MP11SE  (uudempi versio MP11:stä paremmalla koskettimistolla)

## Lähteet

## Aiheesta muualla

* Kawai
* Kawai America Corporation
* Maahantuoja: Tampereen Musiikki /Musiikki Aartio Oy
Tampereen teknillisen yliopiston ylioppilaskunta

**Tampereen teknillisen yliopiston ylioppilaskunta** (TTYY) oli Tampereen teknillisessä yliopistossa opiskelevien perustutkinto-opiskelijoiden edunvalvontajärjestö. Tampereen teknillisen yliopiston ja Tampereen yliopiston yhdistyttyä sen virallisia tehtäviä ja velvoitteita jatkaa Tampereen ylioppilaskunta. Erityisesti teekkarikulttuuria vaaliva uusi yhdistys on Tampereen teekkarit ry.

## Historia
Teknillisen korkeakoulun Tampereen sivukorkeakoulun aloitettua toimintansa vuonna 1965 alkoi myös Tampereen teknillisen korkeakoulun ylioppilaskunnan toiminta, vaikkakin ilman virallista asemaa. Vuodesta 1965 lasketaan myös ylioppilaskunnan ikä. Sivukorkeakoulun toiminnan aikana Tampereen teknillisen korkeakoulun ylioppilaskunnalle pyrittiin saamaan virallisempi asema perustamalla rinnalle Tampereen Teekkarit -yhdistys. Ylioppilaskunta on virallisesti perustettu itse yliopiston tavoin 1972. Se fuusioitui vuoden 2019 alussa Tampereen yliopiston ylioppilaskunnan kanssa Tampereen ylioppilaskunnaksi.

## Jäsenet ja toiminta

Ylioppilaskuntaan kuului noin 7&nbsp;600 teekkaria. TTYY:n piirissä toimi noin 90 erilaista alayhdistystä. Liikuntatoiminnasta vastasi erikseen Teekkareiden Urheilu- ja Voimailukerho, TUrVoKe ry. Ylioppilaskunnan tunnetuin omistus oli talkoovoimin rakennettu Teekkarisauna Mörrimöykky.

Ylioppilaskunnan ylintä päätösvaltaa käyttää 35-henkinen edustajisto, joka valittiin opiskelijoiden keskuudesta kaksivuotiskaudeksi. Toimivaltaa ylioppilaskunnassa käytti hallitus sekä sihteeristö.

## Ylioppilaskunnan merkki

Ylioppilaskunnan virallisessa merkissä 12-hampaisen hammaspyörän päällä lepää vasara, joka on mukailtu Tampereen kaupungin vaakunassa olevasta vasarasta. Merkki on väriltään punainen, taustaväri on valkoinen. 

## Lähteet

## Aiheesta muualla

* TTYY verkossa
Dachhiri Sherpa

**Dachhiri Dawa Sherpa** (; s. 13. marraskuuta 1969 Chulemo-Taskindu Solukumbu) on nepalilainen kestävyysurheilija. 

Ennen kestävyysurheilijan uraansa Sherpa vietti seitsemän vuotta luostarissa Bhutanissa. Hän on muun muassa voittanut 4&nbsp;000 metrin korkeudessa Himalajan vuoristossa käydyn tuhannen kilometrin mittaisen vaelluskilpailun sekä voittanut ja saavuttanut palkintosijoja lukuisissa ultrajuoksukilpailuissa ja vuoristomaratonjuoksuissa. Hän on myös kiivennyt Mount Everestille.

2006 Torinon olympialaisissa Sherpa muodosti maansa yhden urheilijan kisajoukkueen. Hän osallistui 15 kilometrin perinteisen hiihtotavan kilpailuun, jossa sijoittui maaliin tulleista kolmanneksi viimeiseksi.

Sherpalla ja hänen sveitsiläisellä vaimollaan on yhdeksän lasta.

## Lähteet
* Kotisivut
Waterloo

**Waterloo** (holl. [ˈʋaːtərloː], ransk. [watɛʁlo]; ) on kaupunki Vallonian Brabantissa Belgiassa. Vuoden 2011 alussa Waterloossa oli 29&nbsp;699 asukasta. Kaupungin pinta-ala oli 21 neliökilometriä ja väestötiheys 1&nbsp;414 asukasta neliökilometrillä.

Neljännes Waterloon asukkaista on nykyään ei-belgialaisia, ja heistä suurin osa käy töissä lähellä olevassa Brysselissä, Euroopan unionin hallintokaupungissa. Yleisimmät kansallisuudet ei-belgialaisten joukossa ovat ranskalaiset (1237), italialaiset (537), britit (503), amerikkalaiset (445) ja ruotsalaiset (425). Waterloossa sijaitsee myös St. John's International School, joka on yksi Belgian suurimmista kansainvälisistä kouluista, sekä pohjoismainen koulu, Scandinavian School of Brussels (SSB).

Kuuluisin Waterloo on kuitenkin 18. kesäkuuta 1815 käydystä Waterloon taistelusta, joka sinetöi Napoleon Bonaparten tappion ja Napoleonin sotien päätöksen.

## Lähteet

## Aiheesta muualla

*Waterloon kotisivut
Pohjois-Helsingin lukio

**Pohjois-Helsingin lukio** oli lukio Helsingin Tapanilassa. Lukio yhdistyi vuonna 2005 Malmin ja Suutarilan lukioiden kanssa. Uusi lukio toimii Pohjois-Helsingin lukion tiloissa, aluksi nimellä Koillis-Helsingin lukio ja vuodesta 2010 nimellä Helsingin medialukio. Vuonna 1995 aloittanut rehtori Pekka Luoma jatkoi uuden lukion rehtorina aina vuoteen 2017.

Pohjois-Helsingin lukiossa oli yleislinjan lisäksi myös medialinja. Lukiossa oli noin 300 opiskelijaa. Joka vuosi uusia opiskelijoita otettiin noin sata, joista kolmekymmentä lukion medialinjalle. Pitkinä kielinä Pohjois-Helsingin lukiossa saattoi opiskella ruotsia, englantia, saksaa ja ranskaa, joista kahta viimeistä tarjottiin myös lyhyinä kielinä.

Pohjois-Helsingin lukio toimi kahta viimeistä vuottaan lukuun ottamatta samoissa tiloissa Pohjois-Helsingin yläasteen kanssa. Viimeksi mainittu muutti vuonna 2004 Tapanilaan, ja siitä tuli Hiidenkiven peruskoulu.

## Lähteet
Paperisavi

**Paperisavi** on keramiikkaa, jossa saven seassa on paperimassaa. Paperisavi on lujaa polttamattomana, koska paperin selluloosakuidut toimivat tukiverkkona. Poltettaessa paperi palaa pois ja jättää saveen kennomaisen reikäverkoston.

Paperisavea tehtäessä paperia, joka voi olla esimerkiksi sanomalehti tai paperinenäliina, lisätään noin kolmannes saven määrästä. Paperi silputaan hienoksi ja sekoitetaan saveen tehosekoittimella. Paperisavimassan kuivakutistuminen on pienempi kuin perussaven. Paperisavilietettä voidaan käyttää myös liimana liitoskohdissa.

Paperisaven huokoinen rakenne tekee siitä sopivan kuvanveistoon. Kookkaatkin työt ovat kevyitä ja on mahdollista tehdä läpikuultavan ohuita veistoksia. Parisavea voi korjailla ennen polttoa ja liittää uusia osia.

## Lähteet

## Aiheesta muualla
*CuRec-verkkolehti – Paperisavi Artikkeli paperisaven valmistuksesta 
*Acott-Fowler, L: Creative Process of Paperclay Artikkeli paperisaven käytöstä kuvanveistossa
San Quentin State Prison

**San Quentin State Prison** (**SQ**) on Kalifornian rikosseuraamuslaitoksen operoima vankila San Quentinissa, Marinin piirikunnassa Yhdysvaltojen Kaliforniassa, San Franciscosta pohjoiseen.

Vankila avattiin heinäkuussa 1852, ja se on Kalifornian vanhin vankila. Vankilan rakensivat vangit, jotka asuivat vanginkuljetuslaiva Wabanissa rakentamisen ajan. Vuoteen 1933 se oli sekä mies- että naisvankila, mutta vuodesta 1933 lähtien naiset on viety Tehachapin naisvankilaan.

San Quentinissa oli osavaltion ainoa kuolemanselli ja kaasukammio, jossa kuolemaantuomitut vangit teloitettiin. Vuodesta 1893 lähtien vankilassa teloitettiin kaasulla, myrkyllä tai hirttämällä 422 vankia. Kalifornian kuvernööri Gavin Newsom keskeytti kuolemaantuomioiden täytäntöönpanon vuonna 2019 ja San Quentinin kaasukammio päätettiin purkaa. Vankilasta on tarkoitus luoda vankien "kuntoutuskeskus" ja sen kuolemaantuomitut vangit siirretään muihin vankiloihin.

Johnny Cash esiintyi San Quentinin vangeille vuonna 1969. Myös Metallica kuvasi 2003 paluuvideonsa "St. Anger" vankilan tiloissa. Vankilakirjailija Edward Bunker, joka vietti puolet elämästään San Quentinissa, kuvailee teoksessaan *Elukkatehdas* kyseistä vankilaa ja sen elämää hyvinkin tarkasti.

## Vangit
Vankilassa on vankeja murhaajista jengijohtajiin ja raiskaajiin. Kuolemansellissä olevat vangit tunnistaa siitä, että heillä on valkoinen puku tavallisen vankipuvun sijasta. Tällä hetkellä San Quentinissa istuvat mm.:

*Alejandro Avila - tuomittu 5-vuotiaan Samantha Runnion kidnappaamisesta ja murhasta.
*Richard Allen Davis - tuomittu Polly Klaasin kidnappaamisesta ja murhaamisesta.
*Michael Wayne Hunter - tuomittu kuolemaan isänsä ja äitipuolensa murhasta 1981.
*Michael Morales - tuomittu Terri Winchellin raa'asta murhasta.
*David Westerfield - tuomittu 7-vuotiaan Danielle Van Damin murhasta.
*Charles Ng - sarjamurhaaja, joka tappoi 11 ihmistä.

### Entisiä vankeja
* Kody Scott - Crips-jengiläinen, joka on kirjoittanut myös omaelämäkerran.
* Danny Trejo - Hollywood-näyttelijä
* Merle Haggard - country-muusikko
* Stanley "Tookie" Williams - ex-jengijohtaja ja pahamaineisen Crips-katujengin perustaja. Kuolemantuomio pantiin täytäntöön joulukuussa 2005 Kalifornian kuvernöörin Arnold Schwarzeneggerin jättäessä armahtamatta häntä.
* George Jackson - Black Panther Partyn jäsen, vangit tappoivat 1971.
* Robert Alton Harris - viimeinen vanki, joka teloitettiin San Quentinin kaasukammiossa.
* Edward Bunker - Yhdysvaltalainen kirjailija
* Richard Ramirez - sarjamurhaaja, lempinimeltään "Night Stalker". Murhasi 13 ihmistä, kuoli itse vuonna 2013.
* Charles Manson - vuonna 2017 kuollut useisiin murhiin syyllistyneen kultin johtaja.

## Lähteet

## Aiheesta muualla
Trafalgar Square

**Trafalgar Square** on aukio Lontoon keskustassa. Sen keskellä on Trafalgarin taistelun voittajan Horatio Nelsonin kunniaksi pystytetty muistomerkki, joka kohoaa yli 50 metrin korkeuteen.

Aukion alkuperäinen nimi oli King William the Fourth’s, mutta lontoolainen arkkitehti ja maanomistaja George Ledwell Taylor (1788–1873) suositteli aukion nimen muuttamista sankari Horatio Nelsonin muistoksi, joka kuoli aivan Trafalgarin taistelun alussa ranskalaisen luodista. Trafalgar Square valmistui vuonna 1844.

Aukion keskellä oleva Nelsonin patsas rakennettiin osittain yleisön avustusrahoilla. Patsaan juurella olevat neljä pronssista leijonaa seisovat vartiossa, ja öiseen aikaan suihkulähteet valaisevat aukiota. Leijonien sanotaan innoittaneen Narnian kirjoittanutta C. S. Lewisia. Narnia-tarinoiden Aslan-leijona on pronssisten leijonien kaltainen.

Aukion itäpuolella on St Martin-in-the-Fields -kirkko, jossa järjestetään lounaskutsuja ja klassisen musiikin iltakonsertteja. Pohjoislaidalla on kansallisgalleria, jossa on eräs laajimmista maalauskokoelmista.

Aukion etelälaidalla on Charing Cross -niminen risteys, josta mitataan kaikki etäisyydet Lontoossa. Sieltä johtavat Whitehall etelään parlamenttitalon ja Westminster Abbeyn luo, The Mall länteen Buckinghamin palatsin eteen ja Strand itään Aldwychille Westminsterin ja Lontoon Cityn rajalle.

Muutaman minuutin matkan päässä aukiolta pohjoiseen on Lontoon viihdemaailman keskus Soho. Kaukana eivät myöskään ole Lontoon viheralueet Hyde Park ja Kensington Gardens. Oxford Street ja Piccadilly Circus ovat myös aivan Trafalgar Squaren läheisyydessä.

Trafalgar Squaren aukiolla on järjestetty vuodesta 1947 lähtien joulumyyjäiset, joista on tullut jo traditio lontoolaisten keskuudessa. Niihin liittyy jokajouluinen, Norjalta saatava parikymmenmetrinen lahjakuusi, joka muistuttaa norjalaisten toisen maailmansodan aikana briteiltä saamasta avusta.

Aukiosta on myös tullut perinteikäs tärkeiden asioiden ilmoittamispaikka. Muun muassa Sir Winston Churchill ilmoitti aukiolla toisen maailmansodan päättyneen. Aukiolle kerääntyy myös yleensä ihmisiä juhlimaan suuria tapahtumia, voittoja ja saavutuksia. 

Lontoossa on ennen ollut toinenkin Trafalgar Square, jonka nykyinen nimi on Chelsea Square.

## Lähteet

## Aiheesta muualla

*